Il-Ġimgħa 22 ta' Settembru tibda l-ħarifa u jispiċċa s-sajf. Miegħu jkun spiċċa wkoll ir-renju għal dan is-sajf – 'Despacito'. Despacito nistgħu ngħidu li kienet id-diska ta' dan is-sajf. Fil-fatt f'inqas minn 6 xhur, onlajn rawha iktar minn 4.6 biljun persuna. Fonsi, il-moħħ wara din id-diska qal li kulma ried huwa li n-nies jiżfnu. Għalhekk dak li ġara ma kienx b'kumbinazzjoni li Despacito hija waħda mill-aqwa Latini li nbiegħet fl-Istati Uniti. Għalkemm din id-diska hija popolari, ħafna minnkom forsi dejqitkom. Fil-fatt il-Malasja, li fil-maġġoranza n-nies huma Musulmani, ipprojbixxiet din id-diska milli tindaqq fuq l-istazzjonijiet tal-istat għaliex raw li l-lirika hija offensiva. Ma jistax jonqos li fuq is-siti soċjali ssib parodiji u vidjows oħra. Aħna sibna ftit mill-aqwa u poġġejniehom hawnhekk. Uħud minnom wisq probabbli diġà rajtuhom imma żgur li ma tiddejjaqx terġa' tarahom. Li kieku kellha tkun parti mil-logħob tal-kompjuter ta' żmien it-tmeninijiet, kienet tkun xi ħaġa hekk - Tismagħha kull fejn tkun u kull fejn tmur - Dan id-dentist ŻGUR li kulħadd rah - ...Din għal min iħobb il-mużika Iva, anke lil Chuck Norris qażżet - u din tal-aħħar biex tiffriska - Issa jekk għandek il-verżjoni tiegħek ibgħathielna. Jekk le baqagħlek ftit jiem oħra tismagħha żgur!
Ara hawnekk ftit mill-aqwa verżjonijiet ta' Despacito